ตู้เอทีเอ็มกรุงไทยทั่วประเทศล่ม!
ตู้เอทีเอ็มธนาคารกรุงไทยทั่วประเทศล่ม หลังระบบคอมพิวเตอร์ส่วนกลางธนาคารกรุงไทยขัดข้อง
10 มี.ค. 2555

ตู้เอทีเอ็มธนาคารกรุงไทยทั่วประเทศล่ม หลังระบบคอมพิวเตอร์ส่วนกลางธนาคารกรุงไทยขัดข้อง          เมื่อวันที่ 10 มี.ค. ผู้สื่อข่าวได้รับแจ้งว่า ตู้เอทีเอ็มของธนาคารกรุงไทย กว่า 8,000 ตู้ทั่วประเทศ ไม่สามารถใช้บริการได้ ซึ่งจากการสอบถามเจ้าหน้าที่ของธนาคารได้ยืนยันว่า เรื่องดังกล่าวเป็นเรื่องจริง ซึ่งได้รับการแจ้งจากลูกค้าเมื่อเวลา 09.00 น. วันนี้ (10 มี.ค.) และจากการตรวจสอบพบว่า เกิดจากระบบคอมพิวเตอร์ส่วนกลางล่มทำให้กระทบฐานข้อมูลลูกค้าทั้งหมด ซึ่งทางเจ้าหน้าที่เทคนิคคาดว่าระบบจะสามารถกลับมาให้บริการได้อีกครั้งในเวลา 17.00 น. วันนี้.